মিত্ৰতাৰ প্ৰসংগত বিপিএফৰ বিধায়ক দুৰ্গা দাস বড়োৱে জানিবলৈ দিয়ে যে শনিবাৰে বাক্সাত অনুষ্ঠিত হ'বলগীয়া বিপিএফৰ কেন্দ্ৰীয় কাৰ্যকৰী সমিতিৰ বৈঠকত বিষয়টো আলোচনা কৰিব।
বিপিএফৰ মুৰব্বী হাগ্রামা মহিলাৰীয়ে ইতিমধ্যে পত্রযোগে বিজেপি নেতৃত্বাধীন ৰাজ্য চৰকাৰক সমর্থন জনাই যাব বুলি অৱগত কৰিছিল।
অৱশ্যে, শনিবাৰে মুখ্যমন্ত্রী ড০ হিমন্ত বিশ্ব শর্মাৰ উপস্থিতিত দলটোৰ বিধায়কসকলে চৰকাৰক আনুষ্ঠানিকভাৱে সমর্থন জনোৱাৰ কথা ঘোষণা কৰাৰ সম্ভাৱনা আছে।
বিজেপি মিত্ৰজোঁটত বড়োসকলৰ আনটো ৰাজনৈতিক দল ইউ পি পি এল আছে যদিও ৰাজনৈতিক ক্ষমতা লাভৰ স্বাৰ্থত হাগ্রামা মহিলাৰীয়ে বিজেপিৰ শৰণাপন্ন হ'বলৈ বাধ্য হৈছে।
ৰাজ্যখনত বিৰোধী শক্তি দুৰ্বল হৈ পৰাৰ স্থিতি লক্ষ্য কৰি হাগ্ৰামাই শাসনাধীষ্ঠ দলৰ সৈতে মিত্ৰতা কৰাৰ পোষকতা কৰিছে।
বিটিআৰৰ শেহতীয়া গতিবিধিলৈ লক্ষ্য ৰাখি বিপিএফ আৰু ইউপিপিএল দুয়োটা দলেই বিজেপিৰ শৰণাপন্ন হৈ ৰাজনৈতিক নিজৰ নিজৰ স্বাৰ্থ সিদ্ধিৰ পথত অগ্ৰসৰ হোৱাৰ মন মেলিছে।
আনহাতে, বিজেপিয়ে গুৰুত্বপূৰ্ণ বিটিআৰত দুই প্ৰতিদ্বন্দ্বী গোটক একেলগে লগত ৰাখি দুয়োটা শক্তিকেন্দ্ৰকে চাপত ৰখাৰ কৌশল ৰচনা কৰিছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
